Տիրուհի Գոդիվա

**Տիրուհի Գոդիվա** (, ), անգլոսաքսոնյան կոմսուհի։

Մերսերի կոմս և Կովենտրիի տեր Լեոֆրիկի կինը։

Լեգենդների համաձայն  Գոդիվան մերկ, ձիու վրա նստած շրջել է Կովենտրի քաղաքով, որպեսզի Լեոֆրիկը նվազեցնի հարկերը իր հպատակների համար։ Պատմագիր Ֆլորենս Վորչեստերցին գրում է Գոդիվայի և Լեոֆրիկի մասին, սակայն չի հիշատակում Գոդիվայի հայտնի շրջանցը։ Գոյություն չունեն վստահելի պատմական հիշատակություններ, որոնք կհաստատեին այդ լեգենդի փաստացի իսկությունը։

## Պատմական անձ

Տիրուհի Գոդիվայի մասին վկայող պատմական աղբյուրները բավականին սուղ են։

1043 թվականին կոմսն ու կոմսուհին Սուրբ Օսբուրգի կուսանոցի տարածքում բենեդիկտյան վանատուն են հիմնադրում՝ վանահոր և քսանչորս  վանականների համար։  Վանատունը օծվում է Քենթերբերիի արքեպիսկոպոս Էդսի կողմից և նվիրվում է Աստծուն, Աստվածամորը և բոլոր սրբերին։ 1016 թվականին այն ավերվում է դանիացիների կողմից։

Oծման ավարտին Լեոֆրիկին են անցնում 24 շրջակա գյուղերը՝  վանատան ծախսերը հոգալու համար։ Տիրուհի Գոդիվան բազմաթիվ ընծաներ է շնորհում վանքին ի պատիվ Կույս Մարիամի։ Նա հրամայում է հալեցնել իր բոլոր արծաթե և ոսկե զարդերը՝ վերածելով դրանք խաչերի և սրբապատկերների։

Լեոֆրիկը մահանում է 1057 թվականին։ Նրա մարմինը հուղարկավորվում է Աբի եկեղեցու շքամուտքերից մեկի մոտ։ Տասը տարի անց մահանում է նաև տիրուհի Գոդիվան, ում նույնպես թաղում են այդ եկեղեցում։

## Լեգենդ

Լեգենդի մասին պատմող առաջին աղբյուրը եղել է 1057 թվականին Ռոջեր Վենդովերցու ժամանակագրությունը։ Նա գրում է, որ Գոդիվան աղերսում է իր ամուսնուն նվազեցնել Կովենտրիի բնակչության անտանելի հարկերը։ Կնոջ համառությունից հոգնած, Լեոֆրիկը համաձայնվում է կատարել նրա պահանջը, եթե Գոդիվան համաձայնվի մերկ շրջել քաղաքով։ Գոդիվան հաղթահարում է իր ամոթը և համաձայնվում է Լեոֆրիկի պայմաններին։ Նա հրահանգում է Կովենտրիի բնակչությանը դուրս չգալ փողոց և փակել իրենց տների բոլոր դռները ու պատուհանները։ Արձակելով իր երկար մազերը և օգտագործելով դրանք որպես թիկնոց, նա հեծնում է իր ձին և սկսում է իր հայտնի շրջանցը քաղաքով։ Գոդիվան անցնում է դատարկ քաղաքով և բոլորի կողմից աննկատ։ Մարդիկ հնազանդվում են նրա հրահանգին, քանի որ մեծ հարգանք էին տածում իրենց տիրուհու հանդեպ։

Քաղաքի բնակիչներից մեկը, ում անունը Թոմ էր, չի կարողանում զսպել իր գայթակղությունը, բացում է իր տան պատուհանը և նայում է կոմսուհու ուղղությամբ։ Չհասցնելով բավարարել իր հետաքրքրությունը, Թոմը նույն այդ պահին կուրանում է։ Լեգենդում նա մնում է Ծկրակող Թոմ անվան տակ։
Ավարտելով այդ ծանր փորձությունը Գոդիվան վերադառնում է իր ամուսնու մոտ։ Լեոֆրիկը հավատարիմ մնալով իր խոսքին ազատում է Կովենտրիի բնակչությանը բոլոր տեսակի ծանր հարկերից՝ թողնելով միայն ձիերի համար գանձվող տուրքերը։ Էդվարդ I-ի կառավարման ժամանակահատվածից մեզ հասած արձանագրությունները փաստում են, որ այդ ժամանակահատվածում Կովենետրիի բնակչությունից իսկապես  հարկեր չէին գանձվում, բացառությամբ ձիերի համար վճարվող տուրքերից։

Լեգենդի մոտիվներով Կովենտրիյում ամեն տարի կազմակերպվում է շքերթ, որի ժամանակ վերարտադրվում է տիրուհի Գոդիվայի կատարած շրջանցը։

## Հիշողություն

### Կինոցանկ

* Տիրուհի Գոդիվա (1911) (), ռեժիսոր` Ջ. Ստյուարթ Բլեկթոն, ԱՄՆ։ 
* Տիրուհի Գոդիվան Կովենտրիյից (1955) (), ռեժիսոր` Արթուր Լյուբին, ԱՄՆ։ 
* Տիրուհի Գոդիվայի մասին լեգենդը (2004) (), ռեժիսոր՝ Իրինա Կոդյուկովա, Բելառուս։

### Պատկերասրահ



Adam van Noort (attr.) - Lady Godiva.tiff| Ադամ վան Նորթ,  «Տիրուհի Գոդիվա»(1586)
Claxton - Lady Godiva 1850.jpg|Մարշալ Քլաքսթոն, «Տիրուհի Գոդիվա»(1850)
Maidstone 019.jpg| «Տիրուհի Գոդիվա», Մեյդսթոնի թանգարանի պատկերասրահ 
Herbert Backstage Pass cmglee 46.jpg|«Տիրուհի Գոդիվա», քանդակ, Հերբերթի թանգարան
Lady Godiva clock -Broadgate -Coventry-21July2008.jpg|Բրոդգեյթի ժամացույց, Կովենտրի
Sullivan Lady Godiva 1877.jpg|Վիլիամ Սալիվան, «Տիրուհի Գոդիվա»(1877)



## Ծանոթագրություններ

Կատեգորիա:11-րդ դարի մահեր
Կատեգորիա:11-րդ դարի անձինք
Կատեգորիա:11-րդ դարի ծնունդներ